Երբ մի քանի տարի առաջ Հայաստանում բոլոր օրենքները, առանց բացառության, Հանրապետականի եւ նրա առաջնորդի «վրայով էին կարվում», այդ կուսակցության փայլուն ուղեղների մտքով, հավանաբար, չէր անցնում, որ մի օր իրենց «սրած մախաթը» հենց իրենց է ցավեցնելու։ Օրինակ, Ընտրական օրենսգրքի կնքահայր Դավիթ Հարությունյանն այնպիսի հանճարեղ համակարգ է մտածել, որը տեսականորեն անհնար է դարձնում իշխանական թեկնածուի պարտությունն ընտրություններում։ Խոսքը, այսպես կոչված, բոնուսային համակարգի մասին է, որը 2016-ին կիրառվեց Գյումրի եւ Վանաձոր քաղաքներում։